**Մարտին Էնդրյու Պատերսոն** (անգլ.՝ Martin Andrew Paterson, մայիսի 10, 1987(1987-05-10) կամ մայիսի 13, 1987(1987-05-13), Սթոք-օն-Թրենտ, Սթոք-օն-Թրենթ, Սթեֆորդշիր, Անգլիա, Միացյալ Թագավորություն), հյուսիսիռլանդացի ֆուտբոլիստ, հարձակվող։ Հանդես է եկել Հյուսիսային Իռլանդիայի հավաքականում։

Ակումբային կարիերա
------------------

### «Սթոք Սիթի» և «Գրիմսբի Թաուն»-ում վարձակալություն

Պատերսոնը «Բըրնլի»-ի կազմում է
Պատերսոնը ծնվել է անգլիական Սթոք-օն-Թրենտում և ինը տարեկանում ընդունվել «Պորտ Վեյլա» ակումբի ֆուտբոլային դպրոց, սակայն արդեն 1998 թվականին տեղափոխվել է «Սթոք Սիթի» ֆուտբոլային ակադեմիա։ 2004 թվականին նա ընդգրկվել է թիմի հայտացուցակում։ 2005 թվականի ապրիլի 16-ին «Պլիմուտ Արգայլ»-ի դեմ խաղում Պատերսոնը նորամուտը նշեց թիմի կազմում՝ փոխարինելով Քրիս Գրինակրիին։ Կես տարի անց «Շեֆիլդ Ուենսդեյ»-ի դեմ խաղում Մարտինն իր առաջին գոլն է խփել «Սթոք»-ի կազմում։ Իր առաջին մրցաշրջանում նա 12 հանդիպում է անցկացրել խաղադաշտ դուրս գալով, այդ պատճառով մրցաշրջանի ավարտից հետո ակումբի ղեկավարությունը նրան ուղարկել է «Գրիմսբի Թաուն» ակումբ։

2006 թվականի նոյեմբերի 25-ին «Ակրինգտոն Սթենլի»-ի դեմ խաղում Պատերսոնը նորամուտը նշեց նոր թիմի երկրորդ լիգայում։ Այդ նույն խաղում նա խփեց իր առաջին գոլը։ 2007 թվականի փետրվարին Մարտինը վերադարձավ «Սթոք Սիթի», չնայած նրան, որ «Գրիմբսի»-ն շատ էր ցանկանում պահել նրան իր մոտ։

### «Սկանտրոպ Յունայթեդ»

2007 թվականի ամռանը «Սկանտորպ Յունայթեդ»-ի մենեջեր Նայջել Էդկինսը պայմանագիր կնքեց Պատերսոնի հետ, որպես փոխարինող՝ ակումբից հեռացած Բիլլի Շարփին։ «Հարթլպուլ Յունայթեդ»-ի դեմ մեկնարկային խաղում Մարտինը խփել է հաղթական գոլ։ Նոյեմբերի 2-ին Պատերսոնը 11 խաղում խփել է իր 7-րդ գոլը նոր թիմի կազմում և հրավեր է ստացել Հյուսիսային Իռլանդիայի հավաքականից։ 2008 թվականի հունվարին «Նորվիչ Սիթի»-ն Մարտինի համար առաջարկել էր 850 հազար ֆունտ ստերլինգ, սակայն մերժում էր ստացել։ 2008 թվականի հունիսի 21-ին «Սկանտորպ»-ի ղեկավարությունը որոշել էր քննարկել հարձակվողի վերաբերյալ առաջարկները և 1 միլիոն ֆունտով վաճառել նրան «Բըրնլի»-ին։

Հունիսի 23-ին Պատերսոնը կնքել է 4 տարվա պայմանագիր։ Օգոստոսի 9-ին «Շեֆիլդ Ուենսդեյ»-ի դեմ խաղում Մարտինը նորամուտը նշեց նոր ակումբում։ Այդ խաղում նա իր առաջին գոլն է խփել նոր թիմի կազմում։ Իր առաջին մրցաշրջանում նա խփել է 19 գնդակ և օգնել ակումբին դուրս գալ Պրեմիեր լիգա։ Օգոստոսի 15-ին իր հարազատ «Սթոք Սիթի»-ի դեմ խաղում Պատերսոնը նորամուտը նշեց Անգլիայի բարձրագույն դիվիզիոնում։ 2010 թվականի փետրվարի 21-ին «Աստոն Վիլլա»-ի դեմ խաղում Մարտինն իր առաջին գոլն է խփել Պրեմիեր լիգայում.

### «Հադերսֆիլդ Թաուն»

2013 թվականի հունիսի 25-ին, ազատ գործակալի կարգավիճակով, Պատերսոնը պայմանագիր է կնքել «Հադերսֆիլդ Թաուն»-ի հետ։ Օգոստոսի 3-ին «Նոթինգհեմ Ֆորեստ»-ի դեմ խաղում նա նորամուտը նշեց նոր ակումբում։

### «Օրլանդո Սիթի»

2015 թվականի հունվարի 26-ին Պատերսոնը վարձակալվել է ՄԼՍ-ի «Օրլանդո Սիթի» ակումբի կողմից։ Մրցաշրջանի ընթացքում նա տեղափոխվեց «Օրլանդո» ակումբի հիմնական կազմ, բայց վնասվածքների պատճառով խաղացել է միայն չորս խաղերում, և օգոստոսին նրա պայմանագիրը ակումբի խզել է կողմերի փոխհամաձայնությամբ։

### «Բլեքփուլ»

2015 թվականի սեպտեմբերին Պատերսոնը միացավ Առաջին Լիգայի Բլեքպուլ ակումբին։ «Ծովափնյաների» կազմում նա մասնակցել է ընդհանուր առմամբ 19 խաղի, գոլեր չի խփել։ 2016 թվականի մայիսին նա հայտնվել էր վեց խաղացողների թվում, որոնց պայմանագրերը երկարացվել էին։

### «Պորտ Վեյն»

2016 թվականի օգոստոսին Պատերսենը միացել է «Պորտ Վեյլ» ակումբին։ «Վեյլ»-ում անցկացրած 18 խաղերում նա խփել է երկու գոլ։  Կարճաժամկետ պայմանագիրը լրանալուց հետո՝ 2016 թվականի վերջին, Պատերսոնը հեռացել է ակումբից։

### «Տամպա-Բեյն Ռաուդիս»

2017 թվականի մարտին Պատերսոնը միացավ «Տամպա-Բեյ Ռաուդիս» ակումբին։

### ԱՏԿ

2018 թվականի հունվարին Պատերսոնը պայմանագիր է կնքել Հնդկական Սուպերլիգայի ԱՏԿ ակումբի հետ։ Հունվարի 25-ին կայացած մեկնարկային խաղում նա աչքի է ընկել խփած գնդակով, սակայն նրա գոլին «Չենային»-ը պատասխանել է երկու գոլով։

Միջազգային կարիերա
------------------

Պատերսոնը ծնվել է Անգլիայում, բայց քանի որ նա իռլանդական արմատներ ունի, սկսել է հանդես գալ Հյուսիսային Իռլանդիայի հավաքականում։ 2007 թվականի նոյեմբերի 17-ին Իսպանիայի հավաքականի դեմ Եվրո 2008 թվականի ընտրական խաղում նա նորամուտը նշեց ազգային թիմում։ 2012 թվականի մարտի 15-ին Ֆինլանդիայի հավաքականի հետ ընկերական խաղում Մարտինն իր առաջին գոլն է խփել հավաքականի կազմում։ 2013 թվականի օգոստոսի 14-ին Ռուսաստանի հավաքականի դեմ 2014 թվանակի աշխարհի առաջնության ընտրական փուլի խաղում Պատերսոնը դարձել է հաղթական գոլի հեղինակ։

### Հյուսիսային Իռլանդիայի հավաքականի գոլեր

| # | Ամսաթիվ | Վայր | Հակառակորդ | Արդյունք | Մրցույթ |
| --- | --- | --- | --- | --- | --- |
| 01. | 2012 թվականի օգոստոսի 15 | Ուինձոր Պրակ, Բելֆաստ, Հյուսիսային Իռլանդիա | ՖինլանդիաՖինլանդիա | **3**:3 | Ընկերական խաղ |
| 02. | 2013 թվականի օգոստոսի 14 | Ուինձոր Պրակ, Բելֆաստ, Հյուսիսային Իռլանդիա | ՌուսաստանՌուսաստան | **1**:0 | ՖԻՖԱ Աշխարհի առաջնություն 2014 (Ընտրական մրցաշար, ՈՒԵՖԱ) |
| 03. | 2013 թվականի սեպտեմբերի 10 | Ժոզի Բարտել, Լյուքսեմբուրգ, Լյուքսեմբուրգ | ԼյուքսեմբուրգԼյուքսեմբուրգ | 2:**3** | ՖԻՖԱ Աշխարհի առաջնություն 2014 (Ընտրական մրցաշար, ՈՒԵՖԱ) |

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Transfermarkt.com(բազմ․) — 2000.
2. 1 2
3. ↑  «Patto happy to avoid 'grief' of a Vale homecoming». *The Sentinel* (անգլերեն). 2012 թ․ օգոստոսի 14. Արխիվացված է օրիգինալից 2012 թ․ օգոստոսի 30-ին. Վերցված է 2012 թ․ օգոստոսի 14-ին.
4. ↑  «Sheff Wed 1–1 Stoke». *BBC* (անգլերեն). 2006 թ․ սեպտեմբերի 12. Վերցված է 2010 թ․ փետրվարի 21-ին.
5. ↑  «Paterson Earns Senior Call». *Scunthorpe United F.C.* (անգլերեն). Արխիվացված է օրիգինալից 2007 թ․ դեկտեմբերի 27-ին. Վերցված է 2007 թ․ փետրվարի 11-ին.
6. ↑  «Шеффилд Уэнсдей VS. Бернли 4:1» (անգլերեն). soccerway.com. 2008 թ․ օգոստոսի 9.
7. ↑  «Сток Сити VS. Бернли 2:0» (անգլերեն). soccerway.com. 2009 թ․ օգոստոսի 15.
8. ↑  «Астон Вилла VS. Бернли 5:2» (անգլերեն). soccerway.com. 2010 թ․ փետրվարի 21.
9. ↑  «Ноттингем Форест VS. Хаддерсфилд Таун 1:0» (անգլերեն). soccerway.com. 2013 թ․ օգոստոսի 3.
10. ↑  «Orlando City SC Acquires Striker Martin Paterson on Loan». *Orlando City Soccer Club* (անգլերեն). 2015 թ․ հունվարի 26. Վերցված է 2015 թ․ հունվարի 26-ին.
11. ↑  «Orlando City SC mutually terminate contract of forward Martin Paterson». *MLSsoccer.com* (անգլերեն). 2015 թ․ օգոստոսի 5. Վերցված է 2017 թ․ ապրիլի 30-ին.
12. ↑  «Martin Paterson: Northern Ireland striker signs for Blackpool». *BBC Sport* (անգլերեն). 2015 թ․ սեպտեմբերի 14. Վերցված է 2017 թ․ ապրիլի 30-ին.
13. ↑  William Watt (2016 թ․ մայիսի 11). «Pool release six including skipper». *Blackpool Gazette* (անգլերեն). Արխիվացված է օրիգինալից 2017 թ․ հոկտեմբերի 7-ին. Վերցված է 2017 թ․ ապրիլի 30-ին.
14. ↑  Mike Baggaley (2016 թ․ դեկտեմբերի 26). «Martin Paterson leaves Port Vale». *Stoke Sentinel* (անգլերեն). Արխիվացված է օրիգինալից 2016 թ․ դեկտեմբերի 28-ին. Վերցված է 2017 թ․ ապրիլի 30-ին.
15. ↑  «ATK announce 3 new crucial signings». *Khel Now* (անգլերեն). 2018 թ․ հունվարի 17. Արխիվացված է օրիգինալից 2018 թ․ հունվարի 18-ին. Վերցված է 2018 թ․ փետրվարի 17-ին.
16. ↑  Ritabrata Banerjee (25.01.2018). «ISL 2017-18: ATK 1-2 Chennaiyin FC - Super Machans edge past toothless defending champions to climb to summit». *Goal.com* (անգլերեն). Վերցված է 2018 թ․ փետրվարի 17-ին.
17. ↑  «Северная Ирландия VS. Финляндия 3:3» (անգլերեն). soccerway.com. 2012 թ․ մարտի 15.
18. ↑  «Северная Ирландия VS. Россия 1:0» (անգլերեն). soccerway.com. 2013 թ․ օգոստոսի 14.

Արտաքին հղումներ
----------------

* Ֆուտբոլիստի էջը *soccerway.com* կայքում(անգլ.)
* Պրոֆիլը *transfermarkt.com* կայքում(անգլ.)
* Ֆուտբոլիստի էջը *worldfootball.net* կայքում(անգլ.)
* Ցուցանիշները *soccerbase.com* կայքում (անգլ.)
* Վիճակագրությունը *National Football Teams* կայքում(անգլ.)

* Ֆուտբոլիստի էջը *MLS* կայքում(անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · BDFA · eu-football.info (խաղացող) · FootballDatabase.eu · MLS · National Football Teams.com · Soccerbase (խաղացող) · Soccerway · playmarkerstats.com (խաղացող) · Transfermarkt (խաղացող) · Transfermarkt (մարզիչ) · worldfootball.net (խաղացող) |

 |